ઉલ્લેખનીય છે કે સ્કૂલબસના અકસ્માતો બનાવો અગાઉ પણ બની ચૂક્યા છે. સ્કૂલબસના ડ્રાઈવરો બેફામ ગતિએ બસ ચલાવતા હોય છે. મોટા ભાગની સ્કૂલો વહેલી સવારની હોઈ અને સવારના સમયે ટ્રાફિક ઓછો હોવાથી વિદ્યાર્થીઓને વહેલા સ્કૂલે પહોંચાડવાની ઉતાવળમાં પણ અકસ્માતો સર્જાતા હોય છે. સ્કૂલબસના અકસ્માતો વધતાં પોલીસ દ્વારા પણ સ્કૂલના સંચાલકોને આ બાબતે જાણ કરી અને સ્પીડ લિમિટમાં જ ડ્રાઈવરો બસ ચલાવે તેની સૂચના આપવા જણાવ્યું હતું. નિયત કરેલી સ્પીડમાં જ બસ ચલાવવા માટેના આદેશ કર્યા હોવા છતાં પણ અનેક સ્કૂલ બસના ચાલકો બેફામ ગતિએ બસ ચલાવતા હોય છે. સવારના સમયે જ સ્કૂલબસ ચાલતી હોવાથી હાઈવે પર ટ્રાફિક પોલીસ પણ હાજર ન હોઈ ઘટનાઓ બનતી હોય છે.